Keshi Leiden

Keshi Leiden (hulandes: Leidse kaas) ta un keshi hulandes ku simia di komino agregá. Un karakterístika klave di e keshi ta su kontenido di vèt relativamente abou kompará ku, por ehèmpel keshi Gouda. Pa su kontenido di vèt mas abou, keshi Leiden tin un tekstura mas firme.

Keshi Leiden outéntiko ta wòrdu bendí bou di nòmbernan Leidse Boerenkaas (for di 2007, un spesialidat tradishonal garantisá) òf Boeren-Leidse met Sleutels (ku asignashon di orígen protehá, ortogá na 1997). E keshinan aki ta rekonosé pa nan kaska kòrá-brùin.

Awendia, keshi Gouda ku komino tin biaha ta wòrdu bedei tambe komo "keshi Leiden", pero e keshinan aki no ta meskos.

 Origen 
Keshi Leiden ta wòrdu produsí den region di Leiden pa algun siglo. E ta wòrdu bendí ya kaba riba merkado for di aña 1303. Originalmente, e keshi tabata wòrdu trahá di lechi deskremá (max. 0,3% vèt), e supprodukto ku a sobra durante produkshon di manteka. E keshi aki ku surgi tiki vèt  a bira mas popular, spesialmente ora a kombin'e ku simia di komino.

Den siglo 17 i 18, keshi Leiden tabata wòrdu usá frekuentemente komo un medio di interkambio, inkluso riba barkunan di Verenigde Oost-Indische Compagnie (VOC). Su kontenido abou di vèt a permití e keshi pa ta mas duradero i mihó kapasitá kontra temperaturanan altu. E adishon di komino a kontribuí na su smak i durashon, adekuá den un tempu sin frishidèr.

Kategoria:Hulanda
Kategoria:Alimento